Ədibə Paşayeva

**Ədibə Mir Cəlal qızı Paşayeva** () — Azərbaycanlı alim, filoloq-ədəbiyyatşünas, professor.

## Həyatı
Ədibə Paşayeva 18 iyul 1943-cü ildə Bakı şəhərində anadan olub. 1960–1965-ci illərdə Azərbaycan Dövlət Universitetinin filologiya fakültəsində təhsil alıb.

2005-ci ildə dosent, 2017-ci ildə professor elmi adını alıb.

### Ailəsi
Azərbaycan SSR əməkdar elm xadimi Mir Cəlal Paşayevin qızı, Azərbaycanın birinci xanımı Mehriban Əliyevanın bibisidir.

Ailəlidir, iki övlad anasıdır.

## Fəaliyyəti
Ədibə Paşayeva məzun olduqdan sonra əmək fəaliyyətinə elə həmin universitetdə başlayıb. 1969-cu ildən 1979-cu ilə qədər ADU-nun rus ədəbiyyatı kafedrasının müəllimi 1979-cu ildən baş müəllimi, 1988-ci ildən xarici tələbələr üçün rus dili kafedrasının müdiri işləyib. 2004–2019-cu illərdə BDU-nun Humanitar fakültələr üzrə rus dili kafedrasının müdiri olub.

Hazırda 2019-cu ildən BDU-nun Rus ədəbiyyatı tarixi kafedrasının müdiri vəzifəsində çalışır.

### Elmi fəaliyyəti
Linqvodidaktika, rus ədəbiyyatı tarixini tədqiq edən Ədibə Paşayeva bir çox kitab və dərsliklərin müəllifidir.

#### Kitabları
* 2004, Rus dili (Beynalxalq münasibətlər və beynalxalq hüquq fakültəsinin xarici tələbələri üçün dərs vəsaiti). Bakı.
* 2006, Rus dili dialoqlarda (dərs vəsaiti). Bakı
* 2007, Rus dili monoloqlarda (dərs vəsaiti). Bakı
* 2011, Paşayeva Ə., Quliyeva İ., Bədəlova N. "Rus dili"-7 sinif (ümumtəhsil məktəbləri üçün dərslik; Azərbaycan bölməsi), Bakı, 160s.
* 2011, Paşayeva Ə., Əliyeva S., Zeynalova N. "Rus dili"-8 sinif (ümumtəhsil məktəbləri üçün dərslik; Azərbaycan bölməsi), Bakı, 160s.
* 2011, Paşayeva Ə., Əliyeva S., Zeynalova N. "Rus dili"-9 sinif (ümumtəhsil məktəbləri üçün dərslik; Azərbaycan bölməsi), Bakı, 200s.
* 2011, Paşayeva Ə., Bədəlova N., Quliyeva İ. "Rus dili"-11 sinif (ümumtəhsil məktəbləri üçün dərslik; Azərbaycan bölməsi), Bakı, 160s.
* 2011, Paşayeva Ə., Quliyeva L., Seyidzadə L. Rus dili (hazırlıq fakültəsində oxuyan tələbələr üçün iş dəftəri). Bakı, 2011.
* 2014, Paşayeva Ə. M., Əliyeva S. A., Rzayev F. A. "Ədəbiyyat" (abituriyentlər, yuxarı sinif şagirdləri və müəllimlər üçün yenidən işlənmiş və təkmilləşdirilmiş dərs vəsaiti) (rus dilində). Bakı, 671 s.
* 2015, Paşayeva Ə., Quliyeva L., Seyidzadə L. "Rus dili" (humanitar fakültələrdə oxuyan tələbələr üçün dərs vəsaiti). Bakı, 241 s.
* 2017, Paşayeva Ə., Əliyeva S., Zeynalova N. Rus dili −10 sinif (ümumtəhsil məktəbləri üçün dərslik; Azərbaycan bölməsi). Bakı, 215 s.
* 2017, Paşayeva Ə., Əliyeva S., Zeynalova N. "Rus dili"-8 sinif (ümumtəhsil məktəbləri üçün dərslik; Azərbaycan bölməsi), (yenidən işlənmiş və təkmilləşdirilmiş). Bakı, 160s.

## Mükafatları
* 2019-cu ildə Azərbaycan Respublikasının Prezidenti İlham Əliyevin sərəncamı ilə Bakı Dövlət Universitetinin 100 illiyi münasibətilə və Azərbaycanda təhsilin və elmin inkişafındakı xidmətlərinə görə 3-cü dərəcəli "Əmək" ordeni ilə təltif olunmuşdur.
* 2013-cü ildə Azərbaycan Respublikasının Prezidenti İlham Əliyevin sərəncamı ilə Azərbaycanda təhsilin inkişafındakı xidmətlərinə görə "Əməkdar Müəllim" fəxri adı verilmişdir.
* 2013-cü ildə "Azərbaycan Respublikası qabaqcıl təhsil işçisi" döş nişanı ilə təltif olunub.
* 2000-ci ildə Azərbaycan Respublikasının Prezidenti İlham Əliyevin sərəncamı ilə Azərbaycan təhsilinin inkişafında xidmətlərinə görə "Tərəqqi" medalı ilə təltif olunmuşdur.

## İrsi
2023-cü ildə Bakı Dövlət Universitetində professor Ədibə Paşayevanın 80 illik yubileyinə həsr olunmuş konfrans keçirilib.

## İstinadlar